Priit Volmer

Priit Volmer (sündinud 6. septembril 1978 Tartus) on eesti ooperilaulja (bass).
pisi|Priit Volmer Birgitta Festivalil augustis 2014

 Lapsepõlv
Priit Volmer alustas kooliteed Pärnu-Jaagupi Põhikoolis. Lisaks õppis ta kohalikus lastemuusikakoolis algul plokkflööti ja hiljem klarnetit (õp Madis Schmidt). Kui Priit oli 12-aastane, kolis ta koos emaga Tartusse ja hakkas õppima Hugo Treffneri Gümnaasiumis, mille lõpetas 1996. aastal. Tartus jätkusid ka õpingud Tartu II Lastemuusikakoolis klarneti ja hiljem saksofoni erialal (õp Andres Paasik), mille ta lõpetas 1994. aastal.

Seoses isa tööga veetis Priit Volmer lapsena palju aega teatris ja teadis juba siis, et soovib pääseda lavale, kuigi teater tema mõistes tähendas siiski vaid sõnateatrit.

 Lauluõpingud 
Laulmist sattus Priit Volmer õppima juhuse tahtel. Kuigi enamik klassikaaslasi Hugo Treffneri Gümnaasiumist otsustas Tartu Ülikooli kasuks, läinud Priit siiski ema soovil Heino Elleri Muusikakooli uurima, millal saksofonieriala katsed on. Koolis selgunud, et saksofoniga on hiljaks jäädud, aga lauluerialale saaks veel proovida. Kuigi Volmer polnud varem laulmisega tegelenud, läbis ta katsed edukalt ja võeti õppima Henn Pai lauluklassi. Elleri muusikakooli lõpetas ta 2000. aastal.

Eesti Muusika- ja Teatriakadeemias (2000–2004) õppis ta laulu Leedu tenori Virgilijus Noreika, Sibeliuse Akadeemia laulupedagoogi professor Matti Pelo ja soome ooperilaulja professor Jaakko Ryhäneni juhendamisel. Viimasega teeb Volmer teatud määral koostööd siiani.

Priit Volmer on osalenud Maria Acda (2004), Rudolf Piernay (2005–2006) ja David Jonesi (2009, Kungälv) meistrikursustel.

 Teatritöö 
Priit Volmer tegi kooliteatris kaasa juba Elleri kooli päevil õpetaja Mari Karmi juhendamisel. Elleri kooli perioodil (1996–2000) sai ta kaasa teha Viljandi Ugala lavastuses "Ainult unistus" ja laulda Vanemuise ooperikooris. Aastatel 2000–2004 laulis ta rahvusooperi Estonia ooperikooris ja 2004–2013 töötas Estonia solistina. Esimene päris ooperiroll oligi tal Estonias, Mitjuhha "Boriss Godunovis". Hooajast 2013/2014 kuni hooajani 2015/2016 kuulus Volmer Bonni Ooperiteatri solistide nimekirja, kuid tegi aeg-ajalt rolle ka Estonia teatris. Alates 2016. aasta sügisest töötab ta taas Estonias.
pisi|Bonni ooperimaja septembris 2015
2008. aastal hakkas Priit Volmer näitlema teatris Varius, mis toob välja Eesti kultuuriloolisi lavastusi.

pisi|Priit Volmer Estonia teatri laadapäeval septembris 2016
 Repertuaar 
Tema repertuaari kuuluvad don Alfonso (Mozarti "Così fan tutte"), Wagneri Kuningas Marke ("Tristan ja Isolde"), Biterolf ("Tannhäuser") ja Titurel ("Parsifal"), Eichmann (Tüüri "Wallenberg"), Alidoro (Rossini "Tuhkatriinu"), Leporello (Mozarti "Don Giovanni"), Mefisto (Gounod’ "Faust"), Kuningas (Prokofjevi "Armastus kolme apelsini vastu"), Colline (Puccini "Boheem"), Sparafucile, Ceprano (Verdi "Rigoletto"), Cesare Angelotti, Sciarrone, kirikuteener (Puccini "Tosca"), Jutustaja, Sarastro (Mozarti "Võluflööt"), Horn (Verdi "Maskiball"), Zuniga (Bizet’ "Carmen"), Preester (Eespere "Gurmaanid"), Hulkur (Orffi "Tark naine"), Vürst Gremin (Tšaikovski "Jevgeni Onegin"), Mitjuhha (Mussorgski "Boriss Godunov"), Bartholomeus (Tubina "Barbara von Tisenhusen"), Marssal Ney (Kaumanni "Mina – Napoleon!"), Bob (Menotti "Vanatüdruk ja varas"), Koer (Steineri "Kosjas"), Filiberto (Rossini "Sinjoor Bruschino"), Munk (Verdi "Don Carlo"), Markii d’Obigny, Doktor Grenvil (Verdi "La traviata"), Montano (Verdi "Othello"), Markus, Must-Mats ja Tom (Britteni "Väike korstnapühkija"), kuningas, Ramfis (Verdi "Aida"), Luther, Crespel (Offenbachi "Hoffmanni lood"), Timur (Puccini "Turandot"), Palemon (Massenet "Thäis"), 1. Naatsaretlane (Straussi "Salome"), Daland (Wagneri "Lendav Hollandlane"), Rocco (Beethoveni "Fidelio"), Adhemar de Monteil (Verdi "Jérusalem"), Bonze (Puccini "Madam Butterfly"), Bartolo (Mozarti "Figaro pulm"), Raivo, Üllar (Puuri "Pilvede värvid"), Manfred Mim (Mimi "Eesti ajalugu. Ehmatusest sündinud rahvas"), Ashby (Puccini "Tütarlaps kuldsest läänest"), Vassili Sobakin (Rimski-Korsakovi "Tsaari mõrsja", Isa Laurent (Gounod’ "Romeo ja Julia", Don Pasquale (Donizetti "Don Pasquale"), Ferrando (Verdi " Trubaduur"), Põrgupõhja Jürka (Varrese "Põrgupõhja uus Vanapagan").

Laulnud ka rolle ooperite kontsertettekannetel: Abimélech (Saint-Saënsi "Simson ja Delila", Publio (Mozarti "Tituse halastus"), Sarvik (R. Kangro/K. A. Hermann "Uku ja Vanemuine"), Soldat Schnalsist (Catalani "La Wally"), Gesler (Rossini "Wilhelm Tell"), Callistene (Donizetti "Poliuto"), Capellio (Bellini "I Capuleti e i Montecchi"), Nourabad (Bizet "Pärlipüüdjad"), Rochefort (Donizetti "Anna Bolena") ning operettides ja muusikalides: Don Quijote (Leigh’ "Mees La Manchast"), Vargamäe Andres (Kerge/Raadiku "Vargamäe tõde ja õigus"), Kolonel Pickering (Loewe’ "Minu veetlev leedi"), Aristide (Ábrahámi "Savoy ball"), Sweeney Todd (Sondheimi "Sweeney Todd") jpm.

Priit Volmer on laulnud bassipartiid ka vokaal-sümfooniliste teoste ettekannetel, nagu J. S. Bachi "Jõuluoratoorium", "Magnificat" ning "Johannese passioon" ja "Matteuse passioon", Schuberti Missa G-duur, Charpentier’ "Te Deum", Beethoveni "Missa C-duur", Mozarti "Missa c-moll" ja "Reekviem"; Verdi, Dvořáki ja Fauré Reekviemid, Puccini "Missa di Gloria" ning Preestri ja Surmapiina ingli partiid Elgari oratooriumis "Gerontiuse unenägu", samuti bassipartiid Peeter Vähi vokaal-sümfoonilistes teostes "Müstilisel Kaydara-maal" ja "Maarja Magdaleena evangeelium". Osalenud solistina Haapsalu vanamuusikafestivalil ning mänginud Ivo Schenkenbergi Hardi Volmeri multimeediaetenduses "Tallinn pole enam kaugel". Nargen Opera lavastustes laulnud Buonafedet (Haydni "Elu kuu peal") ja don Fernandot (Beethoveni "Fidelio") ning KaivConsorti lavastuses Vanderselli (Orffi "Kuu"). Koostöös Tallinna Filharmooniaga laulis Uberto rolli Pergolesi ooperis "Teenija-käskijanna".

Ta on osalenud ka teatri Varius lavastustes: Benno Hansen (Sarapuu "His Master’s Voice", "Viis kuud Vildega", "Lõbusad estoonlased", "Mojens!"), Nils Ferlin (Sarapuu "Üksi ja vaba") ja Lennart Meri (Sarapuu "Lennud"), Oscar Wilde, Tiit Piibeleht (Sarapuu "Wilded"), Karl Menning (Sarapuu "Treffpunkt Berliin"), Sergius Lipp (Sarapuu "Kriuh-va-tšiuh") .

 Filmograafia
 2007 "Georg", Allfilm – ooperilaulja
 2008 "Lacrimosa", Soome Rahvusringhäälingu telemängufilm – laulusolist  Andmebaas IMDb
 2011 "Nöbinina", ETV lastelavastus – raamatukoguhoidja Pierre
 2017 "Siberi võmm", Kanal 2 telesari – Hermes Taluste

 Tunnustus 
 2002 – I preemia Mart Saare laulude parima interpretatsiooni eest Eesti Muusikaakadeemia laulukonkursil
 2005 – Harjumaa teatripreemia Leporello rolli eest Mozarti "Don Giovannis"
 2008 – Marje ja Kuldar Sinki noore laulja preemia ja rahvusooperi Estonia kolleegipreemia
2009 – Tiit Kuusiku stipendium
 2013 – SEB publikupreemia
 2017 – SEB publikupreemia ja rahvusooperi Estonia kolleegipreemiahttp://www.facebook.com
 2021 – Eesti Teatriliidu muusikaauhind (nimiosa Gaetano Donizetti ooperis „Don Pasquale“ (Estonia))Rahvusooperi lavajõud noppisid 6 teatriauhinda
 2024 – Georg Otsa nimeline auhind (vokaalse meisterlikkuse eest ühes sisukate ja säravate rollikäsitlustega muusikateatri kõigis žanrites: Eichmann (Tüüri "Wallenberg"), kolonel Pickering (Loewe "Minu veetlev leedi"), kuningas Marke (Wagneri "Tristan ja Isolde"), don Alfonso (Mozarti "Così fan tutte"), Mefisto (Gounod’ "Faust"), Cervantes ja don Quijote (Leigh’ "Mees La Manchast"), Daland (Wagneri "Lendav hollandlane"), isa Laurent (Gounod’ "Romeo ja Julia"), nimiosa (Donizetti "Don Pasquale"), Ferrando (Verdi "Trubaduur"), Sarastro (Mozarti "Võluflööt"), Heinrich der Vogler (Wagneri "Lohengrin"), Arkel (Debussy "Pelléas ja Mélisande", kõik Rahvusooper Estonia), Manfred MIM (Manfred MIMi "Eesti ajalugu. Ehmatusest sündinud rahvas", Rahvusooper Estonia ja Kanuti Gildi SAAL), nimiosa (Sondheimi "Sweeney Todd"), Jürka (Varrese "Põrgupõhja uus Vanapagan", mõlemad Teater Vanemuine) ning Rocco (Beethoveni "Fidelio", Bonni Teater). Samuti laiahaardelise tegevuse eest kontserdilavadel nii kammermuusiku kui ka suurvormide solistina.)

 Isiklikku 
Priit Volmeri isa oli laulja ja näitleja Peeter Volmer, kes töötas aastatel 1962–1977 Vanemuise teatris koorilauljana ja 1980. aastast Pärnu Endla teatris lavameistrina, mille kõrvalt tegi lavastustes pisirolle. Peeter Volmeri ema ja Priidu vanaema oli Vanemuise ooperiprimadonna Terese Adele Mugasto, vanaisa aga arst Leonid Volmer. Priit Volmeri ema Aime Volmer on töötanud meditsiini alal ja teinud sotsiaaltööd.

Priit Volmer on abielus. Abikaasa Kristi Volmer mängib rahvusooperi Estonia orkestris oboed ja inglissarve. Peres kasvab kaks tütart.

Diskograafia
 DVD Barbara von Tisenhusen | Rahvusooper Estonia 2005 
DVD Wallenberg | Estonian National Opeara & ERP 2008
CD+DVD Estonia ooperihääled | ERP 2009
CD Ilus maa | Kalevipoeg & Soovikontsert 2009
CD Maria Magdalena | ERP 2012
 CD Tähelaev- Variuse lood ja laulud | Teater Varius 2014 
CD Koguperemuusikal "Arabella" | Birgitta Festival 2013–2015
DVD IN THE MYSTICAL LAND OF KAYDARA | ERP 2017
 CD Estoonlased! Estoonlased! Teater Varius 30 | Teater Varius 2017  Nädalaleht Sirp 30.10.2017

Viited


 Välislingid 
Priit Volmer andmebaasis IMDb
Priit Volmer Eesti Muusika Infokeskus
Priit Volmer Latvian National Opera
Väärt lõppakord Eesti kultuurileht Sirp 27.05.2011
Persona Grata – Priit Volmer Teater. Muusika. Kino 11/2007
Priit Volmer- Mees La Manchast
Laulja, kes ei karda vananemist. Ajakiri Muusika Detsember 2012
Publiku armastus on kunstnikuelus kõige tähtsam Ajakiri Rahvusooper sügis 2013
Priit Volmer lummas Saksamaa eestlasi. Estonian World Review 02.04.2014
Priit Volmeri töö ja tee kodust kaugel Estoonlane nr 1
Priit Volmer, bass: Graafik – Operabase
Ajastute ja geenide mängud Nädalaleht Sirp 8. aprill 2016
Leporello aaria ooperist Don Giovanni YouTube
È amabile in vero cotal giovinotto! ooperist Rigoletto - Priit Volmer, Helen Lokuta, Anna Samuil YouTube
Opera "Wallenberg" YouTube
Merelaul 2016: Tuulevaiksel ööl – Lenna Kuurmaa & Priit Volmer YouTube
Merelaul 2016: Tüdruk – Priit Volmer YouTube
Tartu muusikapäevad 30: Kantaat "Taevas ja maa" ERR arhiiv
Mir ist so wunderbar ooperist "Fidelio" YouTube
Donizetti Anna Bolena 12.11.2016 YouTube
Priit Volmer ja Egon Nuter saates "Hommik Anuga" rääkimas lavastusest "Lennud" ERR arhiiv
Kristel Pärtna ja Priit Volmer – "Käeke mulle anna" YouTube
 Priit Volmer, René Soom ja Urmas Põdma – "Tertsett operetist "Lõbus talupoeg" - teater Variuse lavastusest "Sada ja üks" (2019)" YouTube
Priit Volmer: 90 protsenti inimestest jõuab mingil hetkel klassikalise muusikani ERR arhiiv
"Päevatee" suvekülaline on Priit Volmer ERR arhiiv
Stuudios on Sten Teppan. Ooperilauljad Kristel Pärtna ja Priit Volmer ERR.ee 
Vilistlane Priit Volmer Elleri Muusikakooli videos
Rahvusooper Estonia lühikontserdid: Jubilate – Tšaikovski 180 YouTube

Kategooria:Eesti ooperilauljad
Kategooria:Hugo Treffneri Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1978